Eleanna Christinaki. Eleanna Christinaki(; 1996-yil 16-dekabrda tugʻilgan) – yunon-kiprlik professional basketbolchi. U 17 yoshidan boshlab ayollar terma jamoasitarkibiga qoʻshilgan va oʻshandan beri u oʻz mamlakati nufuzi uchun 38 ta oʻyin oʻtkazgan. Eleanna Christinaki ayollar terma jamoasi uchun tanlangan eng yosh ikkinchi jamoa aʼzosi hisoblanadi. Shuningdek, u U-20 terma jamoasi sardori boʻlgan. Klubdagi faoliyati. Eleanna Christinaki 2011-yilda „Panatinaikos“ jamoasiga oʻtgan edi. U jamoa safida uch yil davomida oʻynadi va 2012-2013-yilgi mavsumda Gretsiya ayollar basketbol ligasida gʻoliblikka erishdi. Eleanna Christinaki 17 yoshida Gretsiya terma jamoasiga taklif qilingan. U terma jamoadagi eng yosh ikkinchi oʻyinchi hisoblanadi. 2013, 2014 va 2015-yillarda u Gretsiyaning eng yaxshi yosh basketbolchisi sovrinini qoʻlga kiritdi. Eleanna Christinaki Gretsiyaning eng yaxshi beshta qimmatbaho yosh oʻyinchilari qatoriga uch marta kirgan. Eleanna Christinaki 2014—2015-yilgi mavsumda Yevrokuboklarda gʻolib boʻlgan „Atinaikos“ jamoasi tarkibida ham oʻynagan. U Athinaikos ayollar basketboli jamoasi bilan musobaqalarda qatnashib, oʻsmir ayollar oʻrtasidagi Gretsiya basketbol chempionatida MVP unvoniga sazovor boʻldi. „Atinaikos“dagi faoliyatida u har bir oʻyinda oʻrtacha 15 ochko va har bir oʻyinda 5 ta ribaund toʻplagan. Kollej jamoasidagi faoliyati. 2015-yilda Eleanna Christinaki kollejdagi faoliyatini Florida Gators ayollar basketbol jamoasi aʼzosi sifatida boshladi. Birinchi mavsumda u 31 oʻyinning har birida 10,4 ochkodan toʻplab bordi. Shuningdek, u 17 marta dubl va 2 marta qoʻsh-dubl qayd etgan. Uning jamoasi SECning eng yaxshi birinchi kurs jamoasi va SEC konferentsiyasida mavsumoldi birinchi jamoasi nomzodligiga qoʻyildi. Oʻzining ikkinchi mavsumida Eleanna Christinaki Gators jamoasi uchun 9 oʻyin oʻtkazdi va har bir oʻyinda oʻrtacha 17,6 balldan toʻplab bordi. 2016-yil dekabr oyida u Gatorsni tark etishini eʼlon qildi. 2017-yil yanvar oyida Eleanna Christinaki oʻsha paytda mamlakatda 3-oʻrinni egallagan Meryland Terrapins ayollar basketbol jamoasi aʼzosiga aylandi va buni rasmiy tarzda eʼlon qildi. Meryland Terrapins jamoasi bilan oʻtgan ilk mavsumida Eleanna Christinaki 22 oʻyinda oʻrtacha 11,8 ochko va 4,6 ribaund toʻpladi. Oʻzining birinchi oʻyinida Eleanna Christinaki Koppin shtati ustidan 113-49 hisobida gʻalaba qozonib, zaxirada 32 ochko toʻpladi. Natijada, u oʻzining jamoadagi ilk oʻyinidanoq 23 ochko toʻplagan Meryland shtatining birinchi basketbolchisi boʻldi. Shuningdek, Eleanna Christinaki konferentsiyadagi raqibi Ogayo shtatiga qarshi 99-69 hisobida gʻalaba qozonib, 26 ochko jamgʻardi. 2018-yil 23-iyunda Eleanna Christinaki oʻzining katta mavsumini professional tarzda davom ettirish uchun Maryland Terrapins jamoasini tark etishligini eʼlon qildi. 2018-yilda Eleanna Christinaki jahon chempionati oʻyinlarida ishtirok etdi va Gretsiya terma jamoasi tarkibida butun dunyo jamoalari orasida 9-oʻrinni egalladi. Eleanna Christinaki 1-noyabr kuni Gernika KESB jamoasi bilan shartnoma imzoladi. Florida va Merilend statistikasi. Manba Terma jamoadagi faoliyati. Christinaki Gretsiya ayollar milliy basketbol terma jamoasi aʼzosi boʻlib, u 2015 va 2017-yilda boʻlib oʻtgan Yevropa ayollar basketboli va 2018-yilgi Jahon chempionati musobaqalarida ishtirok etgan. Christinaki Gretsiya jamoasi bilan 2017-yilgi Yevropa ayollar basketboli bahslarida 4-oʻrinni egalladi. Tenerifedagi jahon chempionatida Gretsiya terma jamoasi bilan 9-oʻrinni qoʻlga kiritdi. Christinaki 2015-yilgi FIBA Yevropa U-20 divizioni B oʻyinida ham qatnashdi va u har bir oʻyinda oʻrtacha 19,7 ochko toʻplagan holda turnirning eng yaxshi beshta qimmatbaho oʻyinchisi qatoridan joy oldi. Christinaki shuningdek, 2016-yilgi FIBA 20 yoshgacha boʻlgan ayollar oʻrtasidagi Yevropa chempionatida Gretsiya basketbol jamoasi bilan oʻrtacha 15,8 ochko toʻplagan. Christinaki, shuningdek, 2010-yildan 2011-yilgacha Kipr U16 basketbol jamoasi bilan turli musobaqalarda ishtirok etgan.